মুক্তিযুদ্ধ চলাকালে মানবতাবিরোধী অপরাধের অভিযোগে মাওলানা দেলাওয়ার হোসাইন সাঈদীর যে বিচার চলছে তাতে একটি আলোচিত চরিত্র হলেন ভানু সাহা। ভানু সাহাকে জড়িয়ে মাওলানা সাঈদী, পিস কমিটির নেতা মোসলেম উদ্দিন মাওলানা এবং পাকিস্তান আর্মির বিরুদ্ধে ট্রাইব্যুনালে সাক্ষ্য দিয়েছেন কয়েকজন সাক্ষী। একজন সাক্ষী মাওলানা সাঈদীর বিরুদ্ধে ভানু সাহাকে ধর্ষণের অভিযোগ করেছেন। এ ছাড়া চার্জশিটেও মাওলানা সাঈদী এবং তার নেতৃত্বে রাজাকার বাহিনী কর্তৃক ভানু সাহাকে ধর্ষণের অভিযোগ আনা হয়েছে।